
	讙诪' 诪讗讬 砖谞讗 讙讘讬 谞讚专讬诐 讚转谞讬 讻讜诇讛讜谉. 讻诇讜诪专 讜讗讬诇讜 讘诪住' 谞讝讬专 诇讗 转谞讗 讗诇讗 讻诇 讻谞讜讬讬 谞讝讬专讜转 讻谞讝讬专讜转: 谞讚专 讜砖讘讜注讛 讻转讬讘讬 讙讘讬 讛讚讚讬. 讚讻转讬讘 讻讬 讬讚讜专 谞讚专 诇讛' 讗讜 讛砖讘注 砖讘讜注讛: 讗讬讬讚讬 讚转谞讗 谞讚专讬诐 讚诪讬转住专 讞驻爪讗 注诇讬讛. 讻诇讜诪专 砖讗讜住专 讛讻讻专 注诇讬讜 讜讗讜诪专 讗讻讬诇转 讻讻专 讝讛 注诇讬 诇讗驻讜拽讬 砖讘讜注讛 讚讗住专 谞驻砖讬讛 诪谉 讞驻爪讗. 讻诇讜诪专 砖讗讜诪专 砖讘讜注讛 砖诇讗 讗讜讻诇 讻讻专 讝讛. 讜诪讛讗 诪砖诪注 讚讗讬谉 砖讘讜注讛 讘诇砖讜谉 谞讚专 讜诇讗 谞讚专 讘诇砖讜谉 砖讘讜注讛 讛讬诇讻讱 讻诇 砖讛讞诇讬祝 砖诇 讝讛 讘讝讛 讗讬谉 讘讚讘专讬讜 讻诇讜诐. 讜讗讬讻讗 诇诪讬讚拽 讚讛转谞讬讗 讘驻专拽讬谉 (讚祝 讬讘.) 讗讬讝讛讜 讗讬住专 讛讗诪讜专 讘转讜专讛 讛专讬 注诇讬 砖诇讗 讗讜讻诇 讘砖专 讗诇诪讗 讬砖 谞讚专 讘诇砖讜谉 砖讘讜注讛 讚讛讗 砖诇讗 讗讜讻诇 拽讗诪专. 讜讘驻' 砖讘讜注讜转 砖转讬诐 讘转专讗 谞诪讬 诪砖诪注 讚讬砖 砖讘讜注讛 讘诇砖讜谉 谞讚专 讚讗诪专讬谞谉 讛转诐 (讚祝 讻讘.) 讘讗讜诪专 讗讻讬诇讛 诪砖转讬讛谉 注诇讬 砖讘讜注讛 讜讛讗 讛讗讬 诇讬砖谞讗 讚谞讚专 讛讜讗 讜拽讗诪专 诇讬讛 讙讘讬 砖讘讜注讛 讗诇诪讗 诪讛谞讬. 讬''诇 讚讛谞讬 诇讬砖谞讬 诇讗讜 讘讚讜拽讗 谞拽讬讟 诇讛讜 讚讛讛讜讗 讚讗讬讝讛讜 讗讬住专 讛讗诪讜专 讘转讜专讛 诇讗 讗转讗 讗诇讗 诇讗砖诪讜注讬谞谉 讚专讱 讗讬住专 注''讬 讛转驻住讛 讜诪砖''讛 诇讗 讚拽 讘诇讬砖谞讬讛 讜诇注讜诇诐 讘诪讜爪讬讗讜 讘诇砖讜谉 谞讚专 拽讗诪专. 讜讛讛讬讗 谞诪讬 讚讗诪专讬谞谉 讗讻讬诇讛 诪砖转讬讛谉 注诇讬 砖讘讜注讛 诇讗讜 讚讜拽讗 讚讗诪专 讘讛讗讬 诇讬砖谞讗 讗诇讗 讚讗诪专 砖讘讜注讛 砖诇讗 讗讜讻诇 砖转讬讛谉 讗诇讗 讚讛转诐 讗讬讬讚讬 讚讗诪专 诇注讬诇 诪讬谞讛 讘讗讜诪专 讗讻讬诇讛 诪砖转讬讛谉 注诇讬 拽讜谞诐 讚讛讜讗 诇讬砖谞讗 讚讜拽讗 讚谞讚专 讗诪专 谞诪讬 讗讻讬诇讛 诪砖转讬讛谉 注诇讬 砖讘讜注讛 讜诇讗讜 讚讜拽讗 讜讻谉 讚注转 专''讞 讝''诇 讜讛专讘 讘谉 诪讙''砖 讝''诇 讜诇讝讛 讛住讻讬诐 讛专砖讘''讗 讝''诇. 讜讘讬专讜砖诇诪讬 讗驻诇讬讙 讘讛讗讬 讚讬谞讗 讚讗诪专讬谞谉 讛转诐 讚专' 讬讜讚谉 讜专讘讬 讜专讘讬 诪讜谞讗 住讘专讬 讗讬谉 谞讚专 讘诇砖讜谉 砖讘讜注讛 讜讗讬谉 砖讘讜注讛 讘诇砖讜谉 谞讚专 讜专讘讬 讬讜住讬 驻诇讬讙 注诇讬讬讛讜 讜诪砖诪注 讚拽讬讬诪讗 诇谉. 讻专讘讬诐. 讗讘诇 讛专诪讘''谉 讝''诇 讻转讘 讘讛诇讻讜转 谞讚专讬诐 砖诇讜 讚诇讬讻讗 诇砖讘讜砖讬 讛谞讱 住讜讙讬讗 讜诇诪讬诪专 讚诇讗 讚讬讬拽讬 讘诇讬砖谞讬讬讛讜 讗诇讗 讜讚讗讬 谞讚专 砖讗诪专讜 讘诇砖讜谉 砖讘讜注讛 讜砖讘讜注讛 讘诇砖讜谉 谞讚专 诪讛谞讬 诪讬讛讜 诇讗讜 诪注讬拽专 谞讚专 讜注讬拽专 砖讘讜注讛 讚讛讗 讗诪专讬谞谉 讘住讜讙讬讬谉 讚谞讚专 讜砖讘讜注讛 诇讗 砖讜讬谉 讘诇讬砖谞讬讬讛讜 讗诇讗 诪讚讬谉 讬讚讜转 讛讜讗 讚诪讛谞讬 讚谞讚专 砖讗诪专讜 讘诇砖讜谉 砖讘讜注讛 讻讬讜谉 讚驻讬讜 讜诇讘讜 砖讜讬谉 诇讗住讜专. 砖讘讜注讛 注诇 注爪诪讜 讗注''驻 砖诇讗 讗诪专讜 讘诇砖讜谉 诪讚讜拽讚拽 讬讚 诪讬讛讗 讛讜讬 讜讻谉 讘砖讘讜注讛 砖讗诪专 砖讘讜注讛 讻讻专 讝讛 注诇讬 讻讬讜谉 砖驻讬讜 讜诇讘讜 砖讜讬谉 诇讗住讜专 讗讻讬诇转讜 诪讻讻专 讝讛 讘砖讘讜注讛 诪讛谞讬 诪讚讬谉 讬讚 讗诇讗 讚讘住讜讙讬讬谉 讚讛讻讗 讘注讬拽专 诇砖讜谉 谞讚专 讜讘注讬拽专 诇砖讜谉 砖讘讜注讛 讗讬讬专讬谞谉: 驻转讞 讘讻谞讜讬讬谉 讜讻讜'. 讜转讜 讬讚讜转 讜讻讜'. 谞''诇 讚讛讻讬 驻讬专讜砖讗 讜讚讗讬 转谞讗 讘讻谞讜讬讬谉 驻转讞 讚讗驻讬诇讜 讗讬 讗诪专转 讚诪转谞讬转讬谉 诪讬讞住专讗 诇讗 诪讬讞住专讗 专讬砖讗 砖讗讬谉 讗讚诐 诪讞住专 讘专讗砖 讚讘专讬讜 讗诇讗 讘讗诪爪注谉 讜讻讬讜谉 讚注诇 讻专讞讬讱 讘讻谞讜讬讬诐 驻转讞 讗驻讬诇讜 转谞讗 谞诪讬 讬讚讜转 讛讜讛 诇讬讛 诇驻专讜砖讗 讛讛讜讗 讚驻转讞 讘讛 讘专讬砖讗. 讜转讜 讬讚讜转 讗谞砖讬谞讛讜. 砖讻讞谉 砖讛专讬 诇讗 讛讝讻讬专谉 转讞诇讛 讻讚讬 砖讬驻专砖 讗讜转谉. 讜诪转专抓 拽讜砖讬讗 讘转专讬讬转讗 讜拽讗诪专 讗讬讬专讬 讘讛讜谉 讜讻讜'. 讻诇讜诪专 讞住讜专讬 诪讞住专讗: 讜诇驻专讜砖 讻谞讜讬讬谉 讘专讬砖讗. 讻诇讜诪专 讗注''讙 讚转专爪转 拽讜砖讬讗 讘转专讬讬转讗 诪讬讛讜 拽诪讬讬转讗 讗讻转讬 拽砖讬讗. 讜诪转专爪讬谞谉 讚讗讜专讞讬讛 讚转谞讗 诇驻专讜砖讬 讘专讬砖讗 讛讛讬讗 讚住诇讬拽 诪讬谞讛 讻讚转谞谉 讘诪讛 诪讚诇讬拽讬谉 讜讻讜': 讜讻诇 讛讬讻讗 讚驻转讞 讘讛 诇讗 诪驻专砖 讘讛 讘专讬砖讗. 讚拽住''讚 讚讻讬 诪转专爪讬谞谉 讛讛讜讗 讚住诇讬拽 诪讬谞讬讛 讛讜讛 诪驻专砖 讘专讬砖讗 讘讚讜拽讗 拽讗诪专讬谞谉 讚讗讬 诇讬讻讗 拽驻讬讚讗 讘诪讬诇转讗.) 讛''诇 诇转谞讗 诇诪转谞讬谞讛讜 诇讻讜诇讛讜 讘讞讚讗 讙讜讜谞讗 讜诪砖讜诐 讛讻讬 诪拽砖讬: 讜讛转谞谉 讬砖 谞讜讞诇讬谉 讜诪谞讞讬诇讬谉. 讛讬讬谞讜 讛讗讘 讗转 讛讘谞讬诐. 谞讜讞诇讬谉 讜诇讗 诪谞讞讬诇讬谉 讛讬讬谞讜 讛讗讬砖 讗转 讗诪讜: 诪讜转专讜转 诇讘注诇讬讛谉 讜讗住讜专讜转 诇讬讘诪讬讛谉. 诪驻专砖 讘驻专拽 讬砖 诪讜转专讜转 讻讛谉 讛讚讬讜讟 砖谞砖讗 讗转 讛讗诇诪谞讛 讜讬砖 诇讜 讗讞 讻讛谉 讙讚讜诇. 诪讜转专讜转 诇讬讘诪讬讛谉 讜讗住讜专讜转 诇讘注诇讬讛谉. 讻讛谉 讙讚讜诇 砖拽讬讚砖 讗转 讛讗诇诪谞讛 讜讬砖 诇讜 讗讞 讻讛谉 讛讚讬讜讟: 讟注讜谞讜转 砖诪谉 讜诇讘讜谞讛. 诪驻专砖 讘驻专拽 讻诇 讛诪谞讞讜转 诪谞讞转 讛住诇转 讜讛诪讞讘转 讜讛诪专讞砖转. 砖诪谉 讜诇讗 诇讘讜谞讛. 诪谞讞转 谞住讻讬诐: 讟注讜谞讜转 讛讙砖讛. 砖讬讙讬砖 讛讻讛谉 讗转 讛诪谞讞讛 讘拽专谉 讚专讜诪讬转 诪注专讘讬转 讚讻转讬讘 (讜讬拽专讗 讜) 讝讗转 转讜专转 讛诪谞讞讛 讛拽专讘 讗讜转讛 讘谞讬 讗讛专谉 诇驻谞讬 讛'. 讜诪驻专砖讬' 讘驻' 讛讬讛 诪讘讬讗 讚讛讬讬谞讜 拽专谉 讚专讜诪讬转 诪注专讘讬转: 转谞讜驻讛. 讻讛谉 诪谞讬讞 讬讚讜 转讞转 讬讚 讛讘注诇讬诐 讜诪谞讬祝: 讟注讜谞讛 讛讙砖讛 讜讗讬谞讛 讟注讜谞讛 转谞讜驻讛. 讛讬讬谞讜 诪谞讞转 讞讜讟讗. 讟注讜谞讛 转谞讜驻讛 讜讗讬谞讛 讟注讜谞讛 讛讙砖讛. 讛讬讬谞讜 诇讜讙 砖诪谉 砖诇 诪爪讜专注 讜讗砖诪讜 讜讛讘讬讻讜专讬诐:





专诪讘"谉

转专讬爪谞讗 诇诪转谞讬' *讛讻讬 讻诇 讻谞讜讬讬 谞讚专讬诐 讻谞讚专讬诐 讜讬讚讜转 谞讚专讬诐 讻谞讚专讬诐. 讜讗诇讜 讛谉 讬讚讜转 讛讗讜诪专 诇讞讘讬专讜 诪讜讚专谞讬 诪诪讱 诪讜驻专砖谞讬 诪诪讱 讜讻讜'.





专讬讟讘"讗

讙诪' 转专讬爪谞讗 诇诪转谞讬' 讛讻讬 讻诇 讻讬谞讜讬讬 谞讚专讬诐 讜讻讜' 驻讬专讜砖 讚讘讙诪专讗 讗拽砖讬' 讬讚讜转 诪讗谉 讚讻专 砖诪讬讬讛讜 讜驻专拽讬谞谉 讚讞住讜专讬 诪讞住专讗 讜讛讻讬 拽转谞讬 讻诇 讻讬谞讜讬讬 谞讚专讬诐 讻谞讚专讬诐 讜讻讜':





驻讬专讜砖 讛专讗"砖

讙诪' 诪砖讜诐 讚谞讚专 讜砖讘讜注讛 讻转讬讘讬 讙讘讬 讛讚讚讬. 讚讻转讬讘 讻诇 谞讚专 讜讻诇 砖讘讜注转 讗讬住专:



谞讚专讬诐 诪讬讚讬 讚诪讬转住专 讞驻爪讗 注诇讬讛. 讚讗讬住讜专 谞讚专 讛讜讗 砖诪转驻讬住讜 讘讚讘专 讛谞讚讜专 讜谞讗住专 讻诪讜讛讜 讜讻谉 讞专诪讬诐 讻讚诪驻专砖 讘诪转谞讬':



诇讗驻讜拽讬 砖讘讜注讛 讚讗住专 谞驻砖讬讛 诪谉 讞驻爪讗. 讚讻转讬讘 (讜讬拽专讗 讛壮:讚壮) 谞驻砖 讻讬 转砖讘注 砖谞砖讘注 砖诇讗 讬注砖讛 讚讘专 讝讛 讜谞讝讬专 讗注"驻 砖谞讗住专 讘讬讬谉 讗讬谞讜 谞讗住专 讛讬讬谉 注诇讬讜 讗诇讗 讘讙讜驻讜 转诇讜讬 讛谞讝讬专讜转 砖讗讜诪专 讛专讬谞讬 谞讝讬专 讜诪诪讬诇讗 谞讗住专 讘讬讬谉 讜讘转讙诇讞转 讜讘讟讜诪讗讛:



讜转讜 讬讚讜转 讗讬谞砖讬. 讻诇讜诪专 砖讻讞 讛转谞讗 诪诇砖谞讜转谉 讘专讬砖讗 讚讻讬讜谉 讚驻专讬砖 诇讛讜 讘诪转谞讬' 讛讬讛 诇讜 诇砖谞讜转谉 讘专讬砖讗 讜诇讜诪专 砖讛诐 讻谞讚专讬诐 讜讻讬讜爪讗 讘讝讛 讘砖讗专 讚讜讻转讬 诇讬砖谞讗 讚砖"住 讬讚讜转 诪讗谉 讚讻专 砖诪讬讛讜 讗诇讗 砖诇砖讜谉 谞讚专讬诐 诪砖讜谞讛:



 讜讗讬转 住驻专讬诐 讚讙专住讬 讬讚讜转 讗讬谞砖讬 讗讬讬专讬 讘讛讜 讻诇讜诪专 诪讬 讚讘专 讘讛诐 砖讛诐 讻谞讚专讬诐 讚诪驻专砖 诇讛讜 讜诇讬驻专讜砖 讻谞讜讬讬诐 讘专讬砖讗 讻讬讜谉 讚驻转讞 讘讛讜:



讬砖 讟注讜谞讜转 讜讻讜'. 讬砖 诪谞讞讜转 讟注讜谞讜转 砖诪谉 讜诇讘讜谞讛:



讬砖 讘讻讜专 诇谞讞诇讛. 讚诪拽专讬 专讗砖讬转 讗讜谞讜:



讜讗讬谉 讘讻讜专 诇讻讛谉. 讚诇讗 讛讜讬 驻讟专 专讞诐:



讛诇讬谉 诪砖讜诐 讚讗讜讜砖谉 诪驻专砖 讛讛讜讗 讚驻转讞 讘讛讜 讘专讬砖讗. 砖讘讻诇 讗讞转 讬砖 讚' 讘讘讜转 讜讗讬 驻转讞 讘诪讗讬 讚住诇讬拽 诇驻讬 砖讛讚讘专讬诐 讗专讜讻讬诐 讛讬讛 砖讜讻讞 诪拽爪转谉:





讛诪讗讬专讬

讘砖诪讬谞讬 砖诇 讘转专讗 讛转讘讗专 砖讬砖 讘诪讬谞讬 讛拽讜专讘讜转 砖讛谉 专讗讜讬讜转 诇讬专砖 讜诇讛讜专讬砖 讜讬砖 砖讗讬谞谉 专讗讜讬讜转 诇讻诇讜诐 讜讬砖 专讗讜讬讜转 诇讬专砖 讜诇讗 诇讛讜专讬砖 讜讬砖 专讗讜讬讜转 诇讛讜专讬砖 讜诇讗 诇讬专砖 讜驻专讟讬 讛注谞讬谞讬诐 砖讛讗讘 讜讛讘谉 讻砖讗讬谉 讝专注 诇讘谉 讜讛讗讞讬诐 诪谉 讛讗讘 讻砖讗讬谉 诇讛诐 诇讗 讗讘 讜诇讗 讝专注 谞讜讞诇讬谉 讜诪谞讞讬诇讬谉 专"诇 砖谞讜讞诇讬谉 讝讛 讗转 讝讛 讜讛讗讬砖 注诐 讗诪讜 讜注诐 讗砖转讜 谞讜讞诇 讜诇讗 诪谞讞讬诇 讜诪讜专讬砖讬讛谉 专"诇 讛讗诐 诇讘谞讛 讜讛讗砖讛 诇讘注诇讛 诪谞讞讬诇讬谉 讜诇讗 谞讜讞诇讬谉 讜讛讗讞讬诐 诪谉 讛讗诐 诇讗 诪谞讞讬诇讬谉 讜诇讗 谞讜讞诇讬谉:



讘砖诪讬谞讬 砖诇 讬讘诪讜转 讛转讘讗专 砖讬砖 诪谉 讛讬讘诪讜转 砖讛讬讜 诪讜转专讜转 诇讘注诇讬讛谉 讜讗住讜专讜转 诇讬讘诪讬讛谉 讜讬砖 诪讜转专讜转 诇讬讘诪讬讛谉 讗注"驻 砖讛讬讜 讗住讜专讜转 诇讘注诇讬讛谉 讜讬砖 诪讜转专讜转 诇砖谞讬讛谉 讜讬砖 讗住讜专讜转 诇砖谞讬讛诐 讜讚讘专 讝讛 讗讬谞讜 谞讗诪专 讘讗讜转诐 砖讛诐 注专讬讜转 砖诇 讻专讬转讜转 讗讜 砖诇 诪讬转转 讘讬转 讚讬谉 砖讻诇 砖讛讬讗 注专讜讛 注诇讬讜 讗讬谞讜 拽专讜讬 讘注诇 讜讻谉 讬讘诪讛 讗讬谞讜 拽专讜讬 讬讘诐 讗诇讗 诇讗 谞讗诪专讜 讛讚讘专讬诐 讗诇讗 讘讗讬住讜专讬 诇讗讜讬谉 讜讞讬讬讘讬 注砖讛 讜砖谞讬讜转 砖诪讚讘专讬 住讜驻专讬诐 砖诪讗讞专 砖讬砖 讘讛诐 转讜专转 讗讬砖讜转 诇讗 谞驻拽注讛 诪讛谉 转讜专转 讞诇讬爪讛 讜讬讘讜诐 诇讙诪专讬 讗诇讗 爪专讬讻讛 讞诇讬爪讛 讜讻诇 砖讘注诇 拽谞讛 讜讗住讜专 诇拽讬讬诪讛 讜爪专讬讻讛 讙讟 讜讝讛讜 砖讗诪专 讬砖 诪讜转专讜转 诇讘注诇讬讛谉 讜讗住讜专讜转 诇讬讘诪讬讛谉 讜讛诐 讻讛谉 讛讚讬讜讟 砖谞砖讗 讗转 讛讗诇诪谞讛 讜讬砖 诇讜 讗讞 讻讛谉 讙讚讜诇 讜诇讗讜 讚讜拽讗 砖谞砖讗 讗转 讛讗诇诪谞讛 砖讗祝 讘砖谞砖讗讛 讘转讜诇讛 诪讻讬 诪讬转 诇讬讛 诪讬讛讗 谞注砖讬转 讗诇诪谞讛 讜砖讜诪专转 讬讘诐 讜讗住讜专讛 诇讻讛谉 讙讚讜诇 讜讗讬谉 讗讜诪专讬诐 讗转讬 注砖讛 讜讚讞讬 诇讗 转注砖讛 诪砖讜诐 讚讙讝专讬谞谉 讘讬讗讛 专讗砖讜谞讛 讗讟讜 砖谞讬讛 讻诪讜 砖讘讬讗专谞讜 砖诐 讗诇讗 诪砖讜诐 住讬驻讗 谞拽讟 诇讛 讚拽转谞讬 讘讗讜转谉 讛讗住讜专讜转 诇砖谞讬讛诐 讻讛谉 讙讚讜诇 砖谞砖讗 讗诇诪谞讛 讜讬砖 诇讜 讗讞 讻讛谉 讛讚讬讜讟 砖诇讗 谞讗住专讛 诇砖谞讬 讗诇讗 诪驻谞讬 砖谞讗住专讛 诇专讗砖讜谉 讜谞注砖讬转 讞诇诇讛 讜讻谉 讞诇诇 砖谞砖讗 讻讛谞转 讻砖专讛 讜讬砖 诇讜 讗讞 讻砖专 砖讛讜讗 讻讛谉 讜讛专讬 砖讛讻砖专讛 讛讬转讛 诪讜转专转 诇讘注诇 砖诇讗 讛讜讝讛专讜 讻砖专讜转 诇讻讛谞讛 诇讬谞砖讗 诇驻住讜诇讬 讻讛谞讛 讜讗住讜专讛 诇讬讘诐 砖讛专讬 诪讻诇 诪拽讜诐 谞转讞诇诇讛 讘讘讬讗转 讛讞诇诇 诪讜转专讜转 诇讬讘诪讬讛谉 讜讗住讜专讜转 诇讘注诇讬讛谉 讻讙讜谉 讻讛谉 讙讚讜诇 砖拽讚砖 讗转 讛讗诇诪谞讛 讜诪转 讜讬砖 诇讜 讗讞 讻讛谉 讛讚讬讜讟 砖诪讗讞专 砖讛专讗砖讜谉 诇讗 谞砖讗 诇讗 谞注砖讬转 讞诇诇讛 讜诪讜转专转 诇砖谞讬 讜讻谉 讻讛谉 讻砖专 砖谞砖讗 讞诇诇讛 讜讬砖 诇讜 讗讞 讞诇诇 讗住讜专讜转 诇砖谞讬讛诐 讻讙讜谉 讻讛谉 讙讚讜诇 砖谞砖讗 讗转 讛讗诇诪谞讛 讜诪讗讞专 砖谞砖讗 谞转讞诇诇讛 讘讘讬讗转讜 讜谞讗住专讛 诇专讗砖讜谉 诪转讜专转 讗诇诪谞讛 讗祝 讘讘讬讗讛 专讗砖讜谞讛 讜诇砖谞讬 诪转讜专转 讞诇诇讛 讜讻谉 讻讛谉 讻砖专 砖谞砖讗 讞诇诇讛 讜讬砖 诇讜 讗讞 讻砖专 讜砖讗专 讻诇 讛谞砖讬诐 诪讜转专讜转 诇讘注诇讬讛谉 讜诇讬讘诪讬讛谉:



讘讞诪讬砖讬 砖诇 诪谞讞讜转 讛转讘讗专 砖讬砖 诪谞讞讜转 砖讟注讜谞讜转 砖诪谉 讜诇讘讜谞讛 诇讜讙 砖诪谉 诇讻诇 注砖专讜谉 讜拽讜诪抓 诇讘讜谞讛 诇讻诇 诪谞讞讛 讜讛诐 诪谞讞转 讛住讜诇转 讜讛诪讞讘转 讜讛诪专讞砖转 讜讛专讘讛 讻讬讜爪讗 讘讛谉 讛讜讝讻专讜 讘诪拽讜诪谉 讘驻专拽 讻诇 讛诪谞讞讜转 讘讗讜转 诪爪讛 讜讬砖 讟注讜谞讜转 砖诪谉 讜诇讗 诇讘讜谞讛 讜讛讬讗 诪谞讞转 谞住讻讬诐 讛诪驻讜专砖转 讘讻诇 讛拽专讘谞讜转 讘驻专砖转 谞住讻讬诐 砖讘住讚专 砖诇讞 诇讱 讜讬砖 讟注讜谞讜转 诇讘讜谞讛 讜诇讗 砖诪谉 讜讛讜讗 诇讞诐 讛驻谞讬诐 讜讬砖 砖讗讬谞谉 讟注讜谞讜转 诇讗 讝讛 讜诇讗 讝讛 讜讛诐 砖转讬 讛诇讞诐 讜诪谞讞转 讞讜讟讗 讜讛讬讗 诪谞讞转 讛注谞讬 砖谞转讞讬讬讘 讞讟讗转 讜讗讬谉 讬讚讜 诪砖讙转 讜诪谞讞转 拽谞讗讜转 讜讻谉 讬砖 诪讛谉 讟注讜谞讜转 讛讙砖讛 诇诪注专讘 讻谞讙讚 讞讚讛 砖诇 拽专谉 讚专讜诪讬转 诪注专讘讬转 诪讚讻转讬讘 讜讛讙讬砖讛 讗诇 诪讝讘讞 讛' 讜讗讬谉 讟注讜谞讜转 转谞讜驻讛 讜讛谉 讛住诇转 讜讛诪讞讘转 讜讛诪专讞砖转 讜讛专讘讛 讻讬讜爪讗 讘讛谉 讻诪讜 砖讬转讘讗专 砖诐 讜讬砖 诪讛谉 讟注讜谞讜转 转谞讜驻讛 讜诇讗 讛讙砖讛 讜讛诐 诇讜讙 砖诪谉 砖诇 诪爪讜专注 讜讗砖诪讜 讜讘讻讜专讬诐 讜讬砖 砖讗讬谉 讟注讜谞讜转 诇讗 讛讙砖讛 讜诇讗 转谞讜驻讛 讜讛诐 诇讞诐 讛驻谞讬诐 讜诪谞讞转 谞住讻讬诐 讜讬砖 讟注讜谞讜转 讛讙砖讛 讜转谞讜驻讛 讜讛诐 诪谞讞转 讛注讜诪专 讜诪谞讞转 拽谞讗讜转 讜讻诇 砖讬砖 砖诐 讛讙砖讛 讜转谞讜驻讛 转谞讜驻讛 拽讜讚诪转 讜讛转谞讜驻讛 讛讬转讛 讘诪讝专讞 讜讛讛讙砖讛 讘诪注专讘:



讘砖诪讬谞讬 砖诇 讘讻讜专讜转 讛转讘讗专 砖讬砖 讘讻讜专 诇谞讞诇讛 专"诇 诇讬讟讜诇 驻讬 砖谞讬诐 讘谞讻住讬 讗讘讬讜 讜讗讬谞讜 讘讻讜专 诇讻讛谞讛 诇讛讟注讬谞讜 驻讚讬讜谉 讜讛讜讗 讛讘讗 讗讞专 讛谞驻诇讬诐 砖讛专讬 讛谞驻诇 讗讬谉 诇讘讜 讚讜讛 注诇讬讜 讜讻诇 砖讛讜讗 专讗砖讜谉 诇讛讬讜转 专讗讜讬 砖讬讛讬讛 诇讘 讗讘讬讜 讚讜讛 注诇讬讜 专讗砖讬转 讗讜谞讜 讛讜讗 讜谞注砖讛 讘讻讜专 诇谞讞诇讛 讗讘诇 讗讬谞讜 讘讻讜专 诇讻讛谉 砖讛专讬 讘驻讟专 专讞诐 转诇讗 专讞诪谞讗 讜讛讜讗 讛讚讬谉 讗诐 谞砖讗 讗砖讛 砖讛讬讜 诇讛 讘谞讬诐 讜讛讜讗 诇讗 讛讬讜 诇讜 讘谞讬诐 诇注讜诇诐 讜讬砖 讘讻讜专 诇讻讛谉 讜讗讬谞讜 讘讻讜专 诇谞讞诇讛 讻讙讜谉 砖讛讬讜 诇讜 讘谞讬诐 讜谞砖讗 讗砖讛 讜讛讜诇讬讚 诪诪谞讛 讘谉 砖讛讜讗 讘讻讜专 诇讻讛谉 讚讘驻讟专 专讞诐 转诇讗 专讞诪谞讗 讜讛专讬 讝讛 讘讻讜专 诇讗诪讜 讜讗讬谉 讘讻讜专 诇谞讞诇讛 砖讗讬谉 讝讛 专讗砖讬转 讗讜谞讜 讜讬砖 讘讻讜专 诇讝讛 讜诇讝讛 讗注"驻 砖讗讬谞讜 驻讟专 专讞诐 诇讙诪专讬 讜讛讜讗 砖讛驻讬诇讛 砖驻讬专 诪诇讗 诪讬诐 讗讜 讻诪讬谉 讚讙讬诐 讜讞讙讘讬诐 讜讛诪驻诇转 讘讬讜诐 讗专讘注讬诐 讻诇诇 讛讚讘专讬诐 讻诇 谞驻诇 砖讗诪讜 讟诪讗讛 诇讬讚讛 讗讬谉 讛讘讗 讗讞专讬讜 驻讟专 专讞诐 讜讻诇 砖讗讬谉 讗诪讜 讟诪讗讛 诇讬讚讛 讛讘讗 讗讞专讬讜 驻讟专 专讞诐 讜讬砖 砖讗讬谞讜 讘讻讜专 诇讗 诇讝讛 讜诇讗 诇讝讛 讗注"驻 砖讛讜讗 专讗砖讬转 讗讜谞讜 讜驻讟专 专讞诐 讜讛讜讗 讬讜爪讗 讚讜驻谉 诇谞讞诇讛 诇讗 讚讜讬诇讚讜 诇讜 讘注讬谞谉 讜讝讜 讗讬谞讛 拽专讜讬讛 诇讬讚讛 诇讻讛谉 诇讗 讚驻讟专 专讞诐 讻转讬讘 讜讝讜 讗讬谞讛 驻讟专 专讞诐:



讜诇注谞讬谉 讘讬讗讜专 讝讛 砖讗诪专讜 讛诇讬谉 诪砖讜诐 讚讗讜讬砖谉 诇讬讛 诪驻专砖 讛讛讜讗 讚驻转讞 讘专讬砖讗 驻讬专讜砖讜 讗专讘注 讞诇讜拽讜转 讻诪讜 砖转讗诪专 讘专讗砖讜谞讛 谞讜讞诇讬谉 讜诪谞讞讬诇讬谉 谞讜讞诇讬谉 讜诇讗 诪谞讞讬诇讬谉 诪谞讞讬诇讬谉 讜诇讗 谞讜讞诇讬谉 诇讗 谞讜讞诇讬谉 讜诇讗 诪谞讞讬诇讬谉 讜讻谉 讻诇诐 讜讻讚讬 砖诇讗 讬砖讻讞 讗讞转 诪讛谉 诪驻讜专砖 注诇 讛住讚专 砖讛讜讝讻专讜 讗讘诇 诪砖谞转谞讜 讗讬谞讜 讗诇讗 砖转讬诐 讜讗讬谉 砖讻讞讛 诪爪讜讬讛 讘讛诐 讜讞讝专 讜讛拽砖讛 诪讻诪讛 诪拽讜诪讜转 砖讗讬谞谉 讗诇讗 砖转讬 讞诇讜拽讜转 讜转讬专抓 讘讛 讻诇讛讜 讚讜拽讗 讜讗讬 谞诪讬 讚讗讬讬讚讬 讚讗转讬讬谉 诪讚专砖讗 讗拽讚诪讗 讜讛讗讬 讚诇讗 讗讚讻专讬谞讛讜 讘专讬砖讗 诪砖讜诐 讚讻讬谞讜讬讬谉 讗祝 讛诐 注讬拽专 谞讚专 讛诐 讗诇讗 砖讛诐 诇砖讜谉 讙讜讬讬诐 专"诇 讛专讬 讛诐 谞讚专 讙诪讜专 诇砖讜谉 注诪讬 讛讗专抓 讻诪讜 砖讬转讘讗专 讘住诪讜讱:





转讜住驻讜转 专讬"讚

讻诇 讻讬谞讜讬讬 谞讚专讬诐 讻讜' 驻转讞 讘讻讬谞讜讬谉 讻诇 讻讬谞讜讬讬 谞讚专讬诐 讜诪驻专砖 讬讚讜转 驻讬' 讗驻讬诇讜 诇砖诪讜讗诇 讚讗诪专 诇拽诪谉 讘讻讜诇谉 注讚 砖讬讗诪专 砖讗谞讬 讗讜讻诇 诇讱 讚讗谞讬 爪专讬讱 诇讜诪专 诪讜讚专谞讬 讛讬诪讱 砖讗谞讬 讗讜讻诇 诇讱 讗驻讬诇讜 讛讻讬 拽专讬 诇讬讛 讬讚 诪"砖 讚诪砖诪注 诇讬砖谞讗 讚拽讗住专 谞驻砖讬讛 诪谉 讞驻爪讗 讜诇讗 诪爪讬谞讜 讘谞讚专讬诐 讚讗住专 谞驻砖讬讛 诪谉 讞驻爪讗 讗诇讗 讘砖讘讜注讛 讗讘诇 注讬拽专 谞讚专 讚讗住专 讞驻爪讗 注诇讬讛 讛讜讗 讜讛讗讬 讚讗住专 谞驻砖讬讛 诪谉 讞驻爪讗 讛讜讜讬讬谉 讬讚讜转 谞讚专讬诐 讜讗祝 注诇 驻讬 砖讗讬谉 诪讜讻讬讞讜转 讚讗诪专 砖讗谞讬 讗讜讻诇 讜讙诐 讗诪专 谞诪讬 诇讱 讗驻讬诇讜 讛讻讬 诇讗 诪拽专讬讬谉 讗诇讗 讬讚讜转 讻讬讜谉 讚讗住专 谞驻砖讬讛 诪谉 讞驻爪讗 讜讗讬 诇讗讜 讚诪专讘讬谞讬谉 诇讬讛 诪拽专讗 讬转讬专讗 诪讙讜驻讬讛 讚谞讚专 诇讗 诪砖诪注 讻谉:





砖讬讟讛 诪拽讜讘爪转

 讙诪专讗 诪讗讬 砖谞讗 讙讘讬 谞讚专讬诐 讚转谞讬 讻讜诇讛讜. 讘讻诪讛 诪拽讜诪讜转 诪拽驻讬讚 讛转诇诪讜讚 注诇 讻讚讜诪讛 诇讝讛 讜砖讜讗诇 诪讗讬 砖谞讗 讻讬 讛讻讗 讜讘讻诪讛 诪拽讜诪讜转 讗讬谞讜 砖讜讗诇. 诇驻讬 砖讚专讱 讛转诇诪讜讚 诇讛拽砖讜转 讻讱 讘诪拽讜诐 砖讬砖 诇讬转谉 讟注诐 讘讚讘专 讗诪谞诐 讘诪拽讜诐 砖讗讬谞讜 讬讜讚注 讟注诐 讘讚讘专 讗讬谞讜 诪拽砖讛.


讻转讬讘谉 讙讘讬 讛讚讚讬. 讻诇 谞讚专 讜讻诇 砖讘讜注转 讗讬住专 讜诇注讬拽专 诇注讘讜专 讘讘诇 讬讞诇 讻转讬讘讬 讘诪讟讜转. 讜讗祝 注诇 讙讘 讚谞讚专 讜谞讝讬专 讙讘讬 讛讚讚讬 讛讛讜讗 拽专讗 诇讚专砖讗 讗转讗 诇讗拽讜砖讬谞讛讜 讻讚诇拽诪谉. 讜讗讬谞讜 谞专讗讛 讚讗诐 讻谉 讘讻讬谞讜讬讬谉 诇讗 讬诇拽讛 讘讘诇 讬讞诇. 诇讻谉 谞专讗讛 诇讬 讻诪讜 砖诪砖诪注 讘讙诪专讗 讘讻讬谞讜讬讬诐 诇拽诪谉 砖转拽谞讜 诇讛谉 讝讛 讛诇砖讜谉 诇讛讬讜转 谞讜讚专 讘讛诐 诪砖讜诐 讚诇讗 诇讬诪讗 诇讛' 拽专讘谉. 讜讻讬讜谉 砖转拽谞讜讛讜 讞讻诪讬诐 诪讗讝 讛讜讗 诇砖讜谉 诇讻诇 讻诪讜 砖拽讜专讬谉 诇砖讜谉 讗祝 注诇 驻讬 砖谞转拽谉 讜诇讗 谞讬转谉 讘讚讜专 讛驻诇讙讛 讗祝 讻讬 讘讬讚 讞讻诪讬诐 讬砖 讻讞 讬讜转专 诇转拽谉 诇砖讜谉 讞讚砖.


讜诇讬转谞讬 讻讬谞讜讬讬 砖讘讜注讜转 讘转专 谞讚专讬诐. 诇驻讬 住讘专转 砖讬谞讜讬 讛转谞讗 (诪拽砖讬) 讚转谞谞讛讬 诪砖讜诐 讚住诪讬讻讬 诪拽砖讛 讗讬讬讚讬 讚转谞讗 谞讚专讬诐 讜讻讜' 诇讗驻讜拽讬 砖讘讜注讜转 讻讚诪驻专砖 诇注讬诇.


诪讻诇 讞专诐. 讻转讬讘 讗砖专 讬讞专讬诐 讗讬砖 诇讛' 诪讻诇 讗砖专 诇讜 讜讻转讬讘 讻诇 讞专诐 拽讚砖 拽讚砖讬诐.
讜谞讝讬专讜转 讗祝 注诇 讙讘 讚讞驻爪讗 诪讬转住专 注诇讬讛 诪讻诇 诪拽讜诐 诇砖讜谉 谞讝讬专讜转 讘讬讛 转诇讬讗 讚拽讗诪专 讛专讬谞讬 谞讝讬专 讜诇讗 拽讗诪专 讬讬谉 讝讛 注诇讬 讜讘讛专讬谞讬 诪讬转住专 诪讻诇 诪讬诇讬 诪讙讬诇讜讞 讜诪讟讜诪讗讛 讚诇讗 砖讬讬讻讗 讘讛讜 诪讬转住专 讞驻爪讗 注诇讬讛. 讛讬诇讻讱 诇讗 诇讞专诐 讚诪讬 讗诇讗 诇砖讘讜注讛. 


谞讚专 诪讬转住专 讞驻爪讗 注诇讬讛. 讚讗诪专 讻讻专 讝讛 注诇讬 讜讻谉 讞专诐 讗讜诪专 讚讘专 讝讛 讞专诐 注诇讬 诇讗驻讜拽讬 砖讘讜注讛 讚讗住专 谞驻砖讬讛 诪谉 讞驻爪讗 砖讗讜诪专 砖讘讜注讛 砖诇讗 讗讜讻诇. 讜讻谉 谞讝讬专 讗讜诪专 讛专讬谞讬 谞讝讬专 讗住专 谞驻砖讬讛 诪谉 讞驻爪讗 讻诇讜诪专 讛专讬 讙讜驻讬 诪砖讜注讘讚 诇讛讬讜转 谞讝讬专. 拽爪转 拽砖讛 诇注讬诇 讻砖讛拽砖讛 诪讗讬 砖谞讗 讗诪讗讬 诇讗 转讬专抓 讚诪砖讜诐 讚讞专诪讬诐 讜谞讚专讬诐 讚讜诪讬谉 诇讛讚讚讬 转谞讗 转专讜讬讬讛讜 讜讗讙讘谉 讛讗讞专讬诐 讜诇讗 讛讬讛 拽砖讛 诇谞讜 讚诇讬转谞讬 讻谞讜讬讬 砖讘讜注讜转 讘转专 谞讚专讬诐. 讜谞讜讻诇 诇讜诪专 讚讗讬 讛讻讬 讚讗讻转讬 诇驻讬 转讬专讜抓 讝讛 讬讻讜诇 诇驻专讜讻讬 讗讬 讛讻讬 讙讘讬 谞讝讬专 谞诪讬 讛讬讛 诇讜 诇砖谞讜转 砖讘讜注讛 砖讻谉 讚讜诪讬谉 讝讛 诇讝讛 讚讻诇 讗讞讚 讗住专 谞驻砖讬讛 诪谉 讞驻爪讗 讜讗讙讘谉 诇讬转谞讬 讻讜诇讛讜. (讜诇"讙 讚诇诪讬转讘) 讜诇讬 谞专讗讛 讚诇诪讬转谞讬 转专讜讬讬讛讜 谞讚专 讜砖讘讜注讛 谞讬讞讗 诇讬讛 讬讜转专 诇讛讘讬讗 拽专讗 讻诇 谞讚专 讜讻诇 砖讘讜注转 讗讬住专. 讗讘诇 诇诪拽专讘讬谞讛讜 谞讬讞讗 诇讬讛 讬讜转专 讟注诪讗 讚讚诪讜 诇讛讚专讬. 讛专讗"诐 讝"诇. 
讜讝讛 诇砖讜谉 讛专讬讟讘"讗 讝"诇: 讜讗"转 讛转诐 讙讘讬 谞讝讬专 谞诪讬 诇讬转谞讬 砖讘讜注讜转 讘讛讚讬讛 讚讚诪讜 诇谞讝讬专 讚讗住专 谞驻砖讬讛 诪谉 讞驻爪讗 讜讗讙讘 讚讗诪专 转专转讬 诇讬转谞讬 讻讜诇讛讜. 讬砖 诇讜诪专 讚谞讝讬专 讜砖讘讜注讛 讗祝 注诇 讙讘 讚讚诪讜 诇讛讚讚讬 诪讬讛讜 诇讗 讻转讬讘讬 讙讘讬 讛讚讚讬. 讗讘诇 讛讻讗 讗讬讬讚讬 讚讗诪专 谞讚专讬诐 讗讬爪讟专讬讱 诇诪讬转谞讬 讻讜诇讛讜 转谞讗 讞专诪讬诐 讘转专 谞讚专讬诐 诪砖讜诐 讚转专讜讬讛讜 讗讬住讜专 讞驻爪讗. 讗讘诇 讛转诐 讘谞讝讬专讜转 诇讗 讗讬爪讟专讬讱 诇讬讛 诇诪转谞讬 砖讘讜注讜转 讘讛讚讬 谞讝讬专 讚讛讗 诇讗 讻转讬讘讬 讙讘讬 讛讚讚讬 讜诇讗 谞讚专讬诐 讚讛讗 诇讗 讻转讬讘讬 讘讛讚讬讛 讜诇讗 讚诪讜 诇讬讛. 注讚 讻讗谉.


讜诇讬转谞讬 讻诇 讻谞讜讬讬 砖讘讜注讛 讘转专 谞讚专讬诐 讻讚讻转讬讘谉 讙讘讬 讛讚讚讬. 讜讛讻讬 讗讬讘注讬 诇诪讬转谞讬 讻诇 讻谞讜讬讬 谞讚专讬诐 讻谞讚专讬诐 讜砖讘讜注讜转 讻砖讘讜注讜转. 讗讬讬讚讬 讚转谞讗 谞讚专讬诐 讚讛讜讬 诇砖讜谉 讚诪讬转住专 讞驻爪讗 注诇讬讛 讚诇讗 讛讜讬 讞专诐 讗诇讗 讻讙讜谉 讚讗诪专 讻讻专 讝讛 注诇讬 讞专诐 诇讗驻讜拽讬 砖讘讜注讛. 驻讬专讜砖: 


讜讬砖 诪讬 砖驻讬专砖 讚谞讚专 诪砖诪注 砖转讬 诇砖讜谞讜转 讚讗讜住专 注爪诪讜 注诇 讛讞驻抓 讜讗讜住专 谞诪讬 讛讞驻抓 注诇讬讜. 讚讗诐 讗诪专 拽讜谞诐 讻讻专 讝讛 注诇讬 讗住讜专 讘讜 讜讗诐 讗诪专 谞讚专 注诇讬 砖诇讗 讗讜讻诇 讻讻专 讝讛 讗住讜专 讘讜. 讗诇讗 砖讘讜注讛 讗讬谞讛 诪砖诪砖转 讗诇讗 诇砖讜谉 讗讞讚 砖讘讜注讛 砖诇讗 讗讜讻诇 讻讻专 讝讛 讗讘诇 讗诪专 砖讘讜注讛 讻讻专 讝讛 讗讜 讻讻专 讝讛 砖讘讜注讛 讜诇讗 讗诪专 注诇讬 讜讙诐 诇讗 讗诪专 砖诇讗 讗讜讻诇 讗讬谞讜 讻诇讜诐 讚讻讬讜谉 讚诇讗 诪讜讻讞 讗讬 诇讛转讬专讗 讗讜 诇讗讬住讜专讗 讗讝诇讬谞谉 讘转专 讛转讬专讗 讚讚讬诇诪讗 砖讘讜注讛 砖讗讜讻诇 拽讗诪专. 讜讛讻讬 谞诪讬 讗诪专讬谞谉 诇拽诪谉 讚拽讗诪专 讜讚讬诇诪讗 讘谞讚专讬 专砖注讬诐 诇讗 谞讚专谞讗. 讛专讬"抓 讝"诇. 


讗讬讬讚讬 讚转谞讗 谞讚专讬诐 讚诪讬转住专 讞驻爪讗 注诇讬讛 讜讻讜'. 诇讗驻讜拽讬 砖讘讜注讛 讚诪讬转住专 谞驻砖讬讛 讗讞驻爪讗. 诪讬讛讗 讗讬讻讗 诇诪讬讚拽 讚诇注讜诇诐 讗讬谉 谞讚专 讘诇砖讜谉 砖讘讜注讛 讜诇讗 砖讘讜注讛 讘诇砖讜谉 谞讚专. 讜讛讬诇讻讱 诇讗 讙专住讬谞谉 讘诪转谞讬转讬谉 砖讗讬谞讬 讗讜讻诇 诇讱 讚砖讗讬谞讬 讛讬讬谞讜 讚讗住专 谞驻砖讬讛 讗讞驻爪讗 讜讛讬讬谞讜 砖讘讜注讛 讜诇讗 谞讚专. 讗诇讗 砖讗谞讬 讙专住讬谞谉 讻诇讜诪专 诪讛 砖讗谞讬 讗讜讻诇 诇讱 讬讛讗 注诇讬 讻拽专讘谉 讗讜 诪专讜讞拽 讗谞讬 诪诪讱 砖讬讛讗 讻拽专讘谉 诪讛 砖讗讜讻诇 诇讱. 讜讛讗 讚转谞谉 拽讜谞诐 驻讬 诪讚讘专 注诪讱 讜驻专讬砖谞讗 讘讙诪专讗 讚讛讜讛 诇讬讛 讻诪讗谉 讚讗诪专 讬讗住专 驻讬 诇讚讬讘讜专讬. 讛讗 谞诪讬 诪讬转住专 讞驻爪讗 讗谞驻砖讬讛 讛讜讗 讚讛讻讬 拽讗诪专 讬讗住专 注诇讬 驻讬 诇讛谞讗转 讚讬讘讜专讬 注诪讱. 讛专砖讘"讗 讝"诇. 


讞住讜专讬 诪讬讞住专讗 讜讻讜'. 讜讻讬 转拽砖讬 讗诪讗讬 诇讗 砖谞讗 讘讞住讜专讬 诪讬讞住专讗 讻诇 讬讚讜转 讜讻谞讜讬讬 谞讚专讬诐. 诪砖讜诐 讚讻谞讜讬讬 讛讜讗 砖诐 讛拽专讘谉 注爪诪讜 讗诇讗 砖诇砖讜谉 讗讞专 讛讜讗. 讛专讗"诐 讝"诇.





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讚讛讬讬谞讜 讬讚讜转 讜诇讻转讞诇讛 讛讜讛 诇讬讛 讻讜' 讜讬讚讜转 谞讚专讬诐 讻谞讚专讬诐 讛住"讚 诪讬谞讬' 驻转讞 讘专讬砖讗 讛住"讚 讜讗讞"讻 诪"讛 诇"讗 讗讜讜砖讜 讻讜' 讻爪"诇:


讘专"谉 讗讜 讛砖讘注 砖讘讜注讛 讛住"讚 讜讗讞"讻 诪"讛 讗讬讬讚讬 讚转谞讗 谞讚专讬诐 讻讜' 诪谞讞转 谞住讻讬诐 讛住"讚 讻爪"诇:


讘专讗"砖 讜讻诇 砖讘讜注转 讗讬住专 讛住"讚:





专砖"砖

讙诪专讗 讛诇讬谉 诪砖讜诐 讚讗讜讜砖讬 诇讬讛 诪驻专砖 讛讛讜讗 讚驻转讞 讘专讬砖讗. 讜讝讛 讬讜讻诇 诇讛砖讗专 讗祝 诇驻讬 讛诪住拽谞讗 讜讘讝讛 讬讜讘谞讜 讛讬讟讘 讚讘专讬 讛转讜住' 讘专"驻 讻讬爪讚 讛专讙诇 注"砖 讚诇注谞讬谉 讻诇 讛诪讜注讚讬谉 讚讗讜讜砖讬 讚讗讬谞讜谉 讞诪砖讛 诪驻专砖 讛讛讜讗 讚驻转讞 讘专讬砖讗 讜砖谉 讜专讙诇 讚诇讗 讗讜讜砖讬 诪驻专砖 诪讗讬 讚住诇讬拽 讘专讬砖讗 讜讘讚讘专讬讛诐 诪讬讜砖讘 诪讛 砖讙诪讙诐 讻讗谉 讛诪驻专砖 讘住讛"注:



专"谉 讚"讛 讜讗讬讻讗 诇诪讬讚拽. 讗讘诇 讛专诪讘"谉 讻讜' 讚谞讚专 砖讗诪专讜 讘诇砖讜谉 砖讘讜注讛 讻讬讜谉 讻讜' 砖讜讬谉 诇讗住讜专 讘谞讚专 注诇 注爪诪讜 讻讜'. 讻爪"诇:



专"谉 讚"讛 讟注讜谞讜转 砖诪谉 讜诇讘讜谞讛. 诪驻专砖 讻讜' 讜讛诪专讞砖转. 爪专讬讱 诇讛讜住讬祝 诪诇转 讜讻讜' 讻讬 诪讜谞讛 砖诐 注讜讚 注讚 注砖专:



专"谉 讚"讛 讟注讜谞讛 讛讙砖讛. 讜讗"讟 转谞讜驻讛 讛讬讬谞讜 诪谞讞转 讞讜讟讗. 注"砖 讘诪谞讞讜转 讚讞砖讬讘 注砖专 讜讝讜讛讬 讗讞专讜谞讛 讜注"讻 讬砖 讻讗谉 讟"住:



专讗"砖 讚"讛 讜转讜 讬讚讜转 讗讬谞砖讬 诪诇砖谞讜转谉 讘专讬砖讗 讻讜'. 讻爪"诇 讘讚讘讜专 讗讞讚:



专讗"砖 讚"讛 讜讗讬转 住驻专讬诐. 讚诪驻专砖 诇讛讜 讛住"讚 讜诪讛"讚 讜诇讬驻专讜砖 讻讜':





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻讚转谞谉 讘诪讛 诪讚诇讬拽讬谉. 拽砖讛 诇讬 讗诪讗讬 诇讗 讛讘讬讗 诪讛诪讜拽讚诐 专讬砖 砖讘转 讻讬爪讚 讛注谞讬 注讜诪讚 讘讞讜抓:





讞讬讚讜砖讬 专讘讬 注拽讬讘讗 讗讬讙专

讻' 讛专"谉 诪讞诇讜拽转 讛专诪讘"谉 讜讛专砖讘"讗 讘讗讜诪专 谞讚专 讘诇砖讜谉 砖讘讜注讛 讻讙讜谉 拽讜谞诐 砖讗讬谞讬 讗讜讻诇 诇讱. 讜讻谉 砖讘讜注讛 讘诇砖讜谉 谞讚专 讻讙讜谉 讬讗住专 讚讘专 注诇讬 讘砖讘讜注讛. 讚注转 讛专砖讘"讗 讚诇讗 诪讛谞讬. 讜讚注转 讛专诪讘"谉 诪讛谞讬 诪讚讬谉 讬讚讜转. 
讜诇讬 讛驻注讜讟 诇讜诇讬 讚诪住转驻讬谞讗 讛讬讛 谞"诇 专讗讬讛 砖诇讗 讛讝讻讬专讜 专讗砖讜谞讬诐 诇讚讘专讬 讛专诪讘"谉. 讜讛讜讗 诪住讜讙讬讗 讚诇拽诪谉 (讚祝 讟讝) 讗诪专 讗讘讬讬 砖讗讜讻诇 砖转讬 诇砖讜谞讜转 诪砖诪注 讜讻讜' 讚诇讗 讗讻讬诇谞讗 拽讗诪专 注"砖. 讜讛谞讛 讘讗诪转 拽砖讛 讛住讘专讗 诪讗讚. 讛讬讻谉 谞讜讻诇 诇驻专砖 讘诇砖讜谉 砖讘讜注讛 砖讗讜讻诇 讚砖诇讗 讗讻讬诇谞讗 拽讗诪专. 讜讗祝 讗诐 讛讬讛 讘诇讘讜. 讛讗 讛讜讬 讚讘专讬诐 砖讘诇讘 讻讬讜谉 讚讗"讗 诇讻讜讜谉 讻谉 讘诇砖讜谞讜. 讗注"讻 讚诪驻专砖讬' 砖讘讜注讛 砖讗讜讻诇 讛讬讬谞讜 诪讛 砖讗讜讻诇 讬讛讬讛 注诇讬 讘讗讬住讜专 砖讘讜注讛. 讜诇讗 诪爪讗转讬 讻谉 讝讜诇转 专砖"讬 砖讚拽讚拽 讻谉 讘诪转拽 诇砖讜谞讜 专驻"讙 讚砖讘讜注讜转. 讗"讻 诪砖诪注 诇讛讚讬讗 讚讬讻讜诇 诇讗住讜专 讚讘专 注诇 注爪诪讜 讘砖讘讜注讛. 讜讝讜诇转 讝讛 诇讗 讬讚注转讬 诇驻专砖 砖讘讜注讛 砖讗讜讻诇 讚砖诇讗 讗讻讬诇谞讗 拽讗诪专. 讻谞诇注谞"讚: 
讜讛谞讛 诪住转驻拽讗 诇砖讬讟转 讛专诪讘"谉 讗诐 诪讛谞讬 讚讜拽讗 拽讜谞诐 砖诇讗 讗讜讻诇 讛讜讬 讬讚 讚讻讜讜谞转讜 砖讗讬谞讬 讗讜讻诇 讚讛讗讻讬诇讛 注诇讬 拽讜谞诐. 讗讘诇 讘讗讜诪专 拽讜谞诐 砖讗讜讻诇 讬"诇 讚讛专诪讘"谉 诪讜讚讛 讚诇讗 讛讜讬 谞讚专 讚讗"讗 诇驻专砖 讻诇诇 讘诇砖讜谉 谞讚专 诇讞讬讬讘 注爪诪讜 诇讗讻讜诇. 讗讜 讗驻砖专 讚讙诐 讛专砖讘"讗 诪讜讚讛 讚讛讜讬 谞讚专. 讚诪驻专砖讬' 拽讜谞诐 砖讗讜讻诇 讛讬讬谞讜 诪讛 砖讗讜讻诇 讚讛讜讗 讛诪讗讻诇 讬讛讗 注诇讬 讘拽讜谞诐. 讻诪讜 讘砖讘讜注讛 砖讗讜讻诇 讘诪住专讘讬谉 讘讜 诇讗讻讜诇 讚诪讜讻讞 讚诇讗 讗讻讬诇谞讗 拽讗诪专 讜讻谞"诇. 讛"讛 讘拽讜谞诐 砖讗讜讻诇 讻讬讜谉 讚讗诪专 拽讜谞诐 诪讜讻讞 讚砖诇讗 讗讻讬诇谞讗 拽讗诪专 讜讛讜讬 谞讚专 讜讛讜讗 讻诪讜 拽讜谞诐 砖讗谞讬 讗讜讻诇 诇讱. 讜注讬讬谞转讬 讘砖"注 (住住讬' 专"讜) 诪砖诪注 讚诇讚注讛 讛专讗砖讜谞讛 讛讜讗 讚注转 讛专讗"砖 讚诇讗 诪讛谞讬 砖讘讜注讛 讘诇砖讜谉 谞讚专 讜讻谉 讗讬驻讻讗 讛谞讜讚专 砖诇讗 讗讜讻诇 讗讜 砖讗讜讻诇 诇讗 讛讜讬 谞讚专. 讜讻谉 讛讜讗 诇砖讜谉 讛讟讜专 讜讛讜讗 诪讛专讗"砖. 讜讘讗诪转 诇讗讞专 讛注讬讜谉 讗讬谉 专讗讬讛. 讚诇讻讗讜专讛 讬"诇 讚讙诐 诇讛专讗"砖 谞讚专 讘诇砖讜谉 砖讘讜注讛 诪讛谞讬. 讜讚讘专讬讜 讛诐 专拽 讘讗讜诪专 讗谞讬 谞讜讚专 砖诇讗 讗讜讻诇 讗讜 砖讗讜讻诇. 讘讝讛 讛讜讬 砖讘讜注讛. 讚诪讘讜讗专 讚诪拽讘诇 注诇 谞驻砖讜 讚讘专 砖诇讗 讬讗讻诇 讗讜 讬讗讻诇. 讗讘诇 讘拽讜谞诐 砖讗讬谞讬 讗讜讻诇 讬"诇 讚讙诐 讛专讗"砖 住讘专 讚讛讜讬 讬讚. 注' 讘诇砖讜谉 讛专讗"砖 讜诪讚讜拽讚拽 讻讚讘专讬谞讜. 
讗讜诇诐 讘讗诪转 讛专讗"砖 讘驻讬专讜砖讜 讘住讜讙讬讗 讚诪讜讚专谞讬 诪诪讱 讻转讘 讚讙专住讬' 砖讗谞讬 讗讜讻诇 讘诪转谞讬' 讚砖讗讬谞讬 讗讜讻诇 讛讜讬 砖讘讜注讛. 诪讘讜讗专 讗祝 讘拽讜谞诐 砖讗讬谞讬 讗讜讻诇 诇讗 讛讜讬 谞讚专. 注讻"驻 讬"诇 讘拽讜谞诐 砖讗讜讻诇 诇讻"注 讛讜讬 谞讚专. 讜诪"砖 讛专讗"砖 讘驻住拽讬讜 砖讗讜讻诇 讛讬讬谞讜 砖讗谞讬 谞讜讚专 砖讗讜讻诇 讜讻诪讜 砖讚拽讚拽 讛专讗"砖 砖诐 讚砖讗谞讬 谞讜讚专 诇砖讜谉 砖讘讜注讛 讜诇讗 诪讛谞讬. 讜讘拽讜谞诐 砖讗讜讻诇 诇讻"注 诪讛谞讬 讜讘拽讜谞诐 砖讗讬谞讬 讗讜讻诇 讛讜讗 讗讜驻谉 驻诇讜讙转转 讛专诪讘"谉 讜讛专砖讘"讗 讻谞诇注"讚 讘专讜专. 讜讻谉 谞诇注"讚 专讗讬讛 讘专讜专讛 诇诪"砖 讚砖讗讜讻诇 讛讜讬 讻诪讜 砖讗谞讬 讗讜讻诇 讜诇讻"注 讗住讜专 诪诪转谞讬转讬谉 (讚祝 讬讙) 拽专讘谉 砖讗讜讻诇 诇讱:

